《李中主读书台（旁有龙池。龙至，水腾涌，谓》
明代·黄克晦

自筑书台读五车，锦屏千叠护残霞。
何年云雨池中物，终古河山客里家。
松下岩泉犹带墨，风前木笔漫生花。
夕阳无限迟回意，空对高僧问《法华》。

作者简介：明福建惠安人，一作晋江人，字孔昭，号吾野。能诗、善书、工画，称三绝。少时于沙岸画沙作山水景物，长学画，宗沈周，笔甚苍劲，称神品。有《北平稿》、《楚游集》、《匡庐唱和集》、《吾野诗集》。